এবার হাড়কাঁপানো শীতে কাঁপবে বঙ্গবাসী, কবে থেকে শুরু ব্যাটিং?

ওয়েবডস্ক- একদম সেজে গুজে রেডি শীত (Winter)। শুধু র‍্যাম্পে হাঁটা বাকি। বঙ্গে এবার জোরালো ঠান্ডা পড়বে। এমনটাই আপডেট দিয়েছে আবহাওয়া দফতর (Alipur Weather Office)। নভেম্বরের সময় পার হতেই ডিসেম্বর থেকে একদম নিজের প্রস্তুতি শুরু করে দিয়েছে শীত। হাড়কাঁপানো ঠান্ডার সম্ভাবনা আরও জোরালো হচ্ছে। আবহাওয়া দফতর সূত্রে খবর, চলতি সপ্তাহে রাজ্যে প্রবেশ করতে চলেছে শীত। আজ থেকেই পারদ নামবে।

বাড়বে উত্তর-পশ্চিম বাতাসের দাপট। আগামী দক্ষিণবঙ্গে ২ থেকে ৫ ডিগ্রি সেলসিয়াস পারদ পতন হতে পারে বলে আবহাওয়া অফিসের পূর্বাভাস। সপ্তাহান্তে কলকাতার তাপমাত্রা (Kolkata Temperature) পৌঁছবে ১৫ ডিগ্রি সেলসিয়াসে। কলকাতাতে তাপমাত্রা কিছুটা কমলেও রাতের তাপমাত্রা স্বাভাবিকের ওপরেই। রাতের তাপমাত্রা আরও কমবে। সকাল-সন্ধ্যে শীতের আমেজ কিছুটা ক্রমশ বাড়বে। মূলত পরিষ্কার আকাশ। কোথাও আংশিক মেঘলা আকাশ হতে পারে।

অপরদিকে বীরভূম, বাঁকুড়া, পুরুলিয়া, পশ্চিম বর্ধমান, ঝাড়গ্রাম ও পশ্চিম মেদিনীপুর শীতের দাপট বাড়বে আগামী কয়েকদিনের মধ্যে। পুরুলিয়ার তাপমাত্রা ১০ ডিগ্রির নিচে নামতে পারে। শীত বাড়ার পাশাপাশি কুয়াশার দাপটও বাড়বে। দক্ষিণবঙ্গের কলকাতা, হুগলি, উত্তর ২৪ পরগনা, দক্ষিণ ২৪ পরগনা, পূর্ব মেদিনীপু, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ এবং নদিয়া সব জেলাতেই কম বেশি কুয়াশার আধিক্য থাকবে।

আরও পড়ুন- ‘এসআইআর আতঙ্কে’ ক্ষতিগ্রস্ত পরিবারের জন্য আর্থিক সাহায্যেরও ঘোষণা মুখ্যমন্ত্রীর

কলকাতার আজ সর্বনিম্ন তাপমাত্রা ১৭.৭ ডিগ্রি। দিনের সর্বোচ্চ তাপমাত্রা ছিল ২৬.৮ ডিগ্রি। বাতাসে জলীয় বাষ্পের পরিমাণ আপেক্ষিক আর্দ্রতা ৪৩ থেকে ৮৬ শতাংশ

উত্তরবঙ্গের তাপমাত্রার বিশেষ কোনও পরিবর্তন হয়নি। আবহাওয়া শুষ্ক থাকবে। কুয়াশার দাপট বাড়বে। কোচবিহার জলপাইগুড়ি ও আলিপুরদুয়ার জেলায় কুয়াশার প্রভাব বেশি থাকবে। দার্জিলিং, কালিম্পং, উত্তর দিনাজপুর, দক্ষিণ দিনাজপুর এবং মালদা সব কম-বেশি কুয়াশা দেখা যাবে ভোরের দিকে।

এদিকে ঘূর্ণিঝড় দিতাওয়াহ (DITWAH) উপকূলের কাছাকাছি শক্তি হারিয়ে নিম্নচাপে পরিণত। দক্ষিণ-পশ্চিম বঙ্গোপসাগর এবং সংলগ্ন পশ্চিম মধ্য বঙ্গোপসাগরে অবস্থান। তামিলনাডু পন্ডিচেরি এবং অন্ধ্রপ্রদেশ উপকূল থেকে সমুদ্রে চল্লিশ কিলোমিটার গভীরে অবস্থান। এখানেই সাধারণ নিম্নচাপ হয়ে আরও শক্তি ক্ষয় করবে এই সিস্টেম।

দেখুন আরও খবর-